eta n-nies jidħlu jaraw it-tiżjin u l-armar tal- knisja fil-festa jsibu bosta oġġetti ta' valur kbir storiku u artistiku. Imma jistgħu jaraw ukoll l-inkwadri ta' l-ex voto fid- daħla tas-sagristija. Tista' tgħid li fis-santwarji kollha tal-gżejjer tagħna naraw ħafna oġġetti u forom tal-fidda għamla ta' qlub, saqajn, għajnejn, trabi, u simboli oħra li tħallew hemm minn nies rikonoxxenti għall-grazzji li qalgħu iżda ma jagħtu l-ebda ħjiel ieħor dwar data, isem u ċirkustanzi oħra; minn dawn insibu wkoll f'din il-knisja, imma l-inkwadri huma aktar ħaġa ħajja għax jgħidu l-istorja kollha. — Bħal fi knejjes oħra dawn m'humiex ta' valur artistiku akkademiku, imma mpittra fuq stil ta' arti popolari u jfakkru ġrajjet mill-istorja tal-bini tal-knisja tal-Madonna tas-Sacro Cuor, u d-devozzjoni li bdiet tikber lejha f'Tas-Sliema. Xi kwadri spiċċaw fil-ħerba tal- gwerra, imma ftit minnhom Devozzjoni lejn il-Madonna tas-Sacro Cuor fl-Ex-Voto fis-Santwarju Tagħna f'Tas-Sliema reġgħu saru minn ħaddieħor biex ifakkru l-okkażjoni oriġinali. L- aktar data antika li nsibu fuqhom issa f'din il-knisja hija dik ta' Novembru 1877 li tfakkar fejqan ta' mara Ingliża f'Tas-Sliema. Fl- 1879 kien għadu qed isir il-bini tal- knisja, u fit-13 ta' Jannar il-bennej Żebbuġi, Franġisk Micallef waqa' minn għoli ta' 37 filata u ma ndarabx. Fi Frar insibu li Pawlu Galea, ħaddiem fil-knisja, waqa' kantun fuq siequ dilkuhielu biż- żejt tal-Madonna u seta' jimxi. Waqt il-bini tal-knisja, fit-22 ta' Ottubru, ixxaqqet walida mill- kolonni bla ma waqa' l-bini fuq il- ħaddiema. Fl-1880 Pawlu Galea kien qed jaħdem fil-għoli, waqagħlu l-mannarett għal isfel, fejn sieħbu Wenzu kien qed jaħdem taħtu u ma laqtux. Mikiel Zerafa, ħaddiem fil-knisja, waqa' minn 36 filata għoli meta l-katina ta' l-imradd ħarbet mit-tarjola u ġibditu magħha mingħajr ma miet. Nazju Fenech ħelisha ħafif meta barri maħrub waqqa' kantun kbir għal fuqu. F'Novembru ta' l-istess sena saret maltempata kbira li fiha l-baħar kisser id-dgħajjes, ir-riħ qaleb bini u kisser siġar kbar, imma l-knisja li kienet għadha qed tinbena ma ġralha xejn, għalhekk Dun Pawl Vella ried li ssir din it- tifkira f'ex voto. Żewġ patrijiet ukoll f'żewġ kwadri jidhru li ħelsuha minn ħalq il-mewt. Fl-24 ta' Ġunju 1966 Patri Lippu De Giovanni kien qed jarma d-damask tal-knisja meta żelaqlu s-sellum u waqa' minn għoli ta' 20 pied u ħelisha bi ġrieħi ħfief. F'Lulju 1973 Patri Kamillu kien fuq it-twavel ta' l-armar tal- pittura tas-saqaf qrib l-altar ta' San Lawrenz, it-tavla ta' taħtu żelqet u salva bil-ħniena. Fi żmien it-tieni gwerra dinjija konna kulħadd fil-periklu, dejjem bil-mewt imdendla fuq rasna, u hawn jidhru żewġ kwadri li jfakkru xi episodji li missew lill- knisja. Ex voto juri l-okkażjoni meta fl-31 ta' Mejju 1941 f'xi d-9 p.m. inxteħtu tliet mines fuq ix- xaqliba tal-lvant ta' Tas-Sliema. Dawn, bħal okkażjonijiet oħra, intelqu minn ajruplan Ġermaniż imdendlin waħda waħda ma' paraxut. Ir-riħ ħadhom lejn il- punent u qabdu r-rotta minn fuq il-knisja tal-Madonna tas-Sacro Cuor. Waħda minnhom, bil-- għajnuna tas-searchlights splodewha fl-ajru l-kanuni tal- qawwiet ta' l-art, qabel ma niżlet. Oħra splodiet u kissret il-bini minn Triq Rudolfu 'l isfel, Triq Prince of Wales (issa Manwel Dimech) sa l-iskola ta' St. Elizabeth, u t-tielet waħda niżlet fuq Villa Portelli, quddiem il- lukanda tas-Savov, weħlet mas- siġar u ma splodietx. ' L-ieħor juri l-ħerba ta' l-1 ta' April 1942 (kien l-Erbgħa tat- Tniebri) bombi niżlu fuq il- kunvent, Triq il-Knisja u fuq il- knisja. Fid-diżastru kbir mietu 22 ruħ, fosthom xi nies li ġew għall- qrar, fosthom Patri Diegu; patrijiet u nies oħrajn korrew. L-ex voto juri lil Patri Ġorġ Xerri jżomm tifla mejta fost it-tifrik tal-knisja meta hu ħelisha ħafif. L-aħħar żewġ kwadri ex-voto f'din il-knisja saru fl-1996 biex ifakkru żewġ diżgrazzji ta' żmienna li fihom il-protagonisti jagħtu ringrazzjament għall- ħelsien tagħhom. Wieħed juri meta Antonio Fenech Conti, fil-5 ta' April, 1942 għerqet H.M.S. Cornwall li kien fuqha meta attakkawha d-dive bombers Ġappuniżi; ma' dan hemm annessi wkoll sett midalji tal-gwerra li kienu tiegħu. L-ieħor ifakkar meta fis-7 ta' Settembru, Stephen Buhagiar u l-għarusa tiegħu Graziella Lanfranco dafħilet karrozza fuqhom il-Mellieħa waqt li sejrin jilħqu l-vapur t'Għawdex għall-festa tal-Bambina. il-karrozza tagħhom taret u nqalbet ta' taħt fuq, Graziella taret mill-windscreen u Stephen baqa' ġewwa, u ma sofrew l-ebda ksur u dmija. Fil-knejjes kollha l-ex voto huma teżor ta' l-istorja soċjali tal-Maltin; bosta minnhom insterqu jew inqerdu imma li baqa' ħaqqhom protezzjoni immedjata.